**ZAŠTO SE RAZMNOŽAVAMO?**

**Razmnožavanjem se** osigurava **opstanak** vrste. Organi za razmnožavanje su **unutarnji i vanjski organi**.

**Vanjski muški spolni organi** su mošnja i spolni ud (penis). **Unutarnji muški spolni organi su dva sjemenika, dva pasjemenika, dva sjemenovoda, prostata i sjemeni mjehurići.**

**Vanjski ženski spolni organi su stidne usne i dražica. Unutarnji ženski spolni organi su dva jajnika, dva jajovoda, maternica i rodnica.**

**Stanica** je osnovna **građevna i funkcionalna** jedinica svakog živog bića. Svaka stanica sadrži **nasljednu uputu – molekulu DNA.** DNA određuje **osobine** živog bića (boju očiju, visinu tijela…). **Dioba** kojom nastaju stanice naziva se **mitoza**. **Mitozom** iz **jedne** tjelesne stanice nastaju **dvije** tjelesne stanice. Stanice koje nastanu mitozom grade tijelo.

U pravilu svaki mjesec u **drugom** jajniku sazrije po jedna jajna stanica. Kad jajna stanica sazrije izbaci se prema otvoru jajovoda. To se zove **ovulacija.** Nakon ovulacije jedna stanica može biti oplođena. Ako nema oplodnje jajna stanica zajedno s krvlju izlazi iz tijela. To se zove **menstruacija.** Traje od 3 do 5 dana.

Ako se jajna stanica oplodi razvija se **zametak,** koji putuje prema maternici. Trudnoća završava nakon 40 tjedana porođajem.

**PITANJA**

1. **Koji su muški, a koji ženski spolni organi (vanjski i unutarnji)?**
2. **Što je stanica i što sadrži?**